CELEX: 32011D0076
Language: et
Date: 2011-02-02 00:00:00
Title: 2011/76/EL: Komisjoni otsus, 2. veebruar 2011 , millega lubatakse Euroopa Parlamendi ja nõukogu määruse (EÜ) nr 258/97 kohaselt viia toidu uuendkoostisosana turule Aspergillus niger ’ist saadud kitiinglükaani (teatavaks tehtud numbri K(2011) 480 all)

3.2.2011   
            
            
               ET
            
            
               Euroopa Liidu Teataja
            
            
               L 29/34
            
         KOMISJONI OTSUS,
   2. veebruar 2011,
   millega lubatakse Euroopa Parlamendi ja nõukogu määruse (EÜ) nr 258/97 kohaselt viia toidu uuendkoostisosana turule Aspergillus niger’ist saadud kitiinglükaani
   (teatavaks tehtud numbri K(2011) 480 all)
   (Ainult prantsuskeelne tekst on autentne)
   (2011/76/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Äriühing Kitozyme SA esitas 15. jaanuaril 2008. aastal Belgia pädevale ametiasutusele taotluse viia toidu uuendkoostisosana turule Aspergillus niger’ist saadud kitiinglükaan.
            
         
               (2)
            
            
               5. novembril 2008 esitas Belgia pädev toiduhindamisasutus oma esmase hindamisaruande. Kõnealuses aruandes tegi ta järelduse, et on vaja lisahindamist.
            
         
               (3)
            
            
               Komisjon edastas esmase hindamisaruande kõikidele liikmesriikidele 12. märtsil 2009. Mitu liikmesriiki esitas lisamärkusi.
            
         
               (4)
            
            
               Seepärast konsulteeriti 27. augustil 2009 Euroopa Toiduohutusametiga (EFSA).
            
         
               (5)
            
            
               9. juulil 2010 jõudis EFSA kitiinglükaani kui toidu uuendkoostisosa ohutust käsitlevas teaduslikus arvamuses (2) järeldusele, et Aspergillus niger’ist saadud kitiinglükaan on kavandatud kasutustingimustel ja kavandatud manustamistasemete puhul ohutu.
            
         
               (6)
            
            
               Teadusliku hindamise põhjal on kindlaks tehtud, et Aspergillus niger’ist saadud kitiinglükaan vastab määruse (EÜ) nr 258/97 artikli 3 lõikes 1 sätestatud kriteeriumidele.
            
         
               (7)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   
      Aspergillus niger’ist saadud kitiinglükaani, nagu lisas määratletud, võib viia liidu turule toidu uuendkoostisosana toidulisandites kasutamiseks ja selle maksimaalne annus on 5 g päevas.
   Artikkel 2
   Nimetus, mis kantakse käesoleva otsusega lubatud Aspergillus niger’ist saadud kitiinglükaani sisaldava toidu märgistusele, on „Aspergillus niger’ist saadud kitiinglükaan”.
   Artikkel 3
   Käesolev otsus on adresseeritud äriühingule Kitozyme SA, Rue Haute Claire, 4, Parc Industriel des Hauts-Sarts, Zone 2, 4040 Herstal, Belgia.
   
      Brüssel, 2. veebruar 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 43, 14.2.1997, lk 1.
   
      (2)  EFSA Journal 2010; 8(7): 1687.
   
      LISA
      
         
            ASPERGILLUS NIGER’I MÜTSEELIST SAADUD KITIINGLÜKAANI SPETSIFIKATSIOONID
      
      
         Kirjeldus:
      
      Kitiinglükaan saadakse Aspergillus niger’i mütseelist, see on kollaka värvusega lõhnatu kergesti lenduv pulber. Selle kuivainesisaldus on 90 % või rohkem.
      Kitiinglükaan koosneb peamiselt kahest polüsahhariidist:
      
                  —
               
               
                  kitiin, koosneb korduvatest N-atsetüül-D-glükoosamiiniühikutest (CASi nr 1398-61–4);
               
            
                  —
               
               
                  β-(1,3)-glükaan, koosneb korduvatest D-glükoosiühikutest (CAS nr 9041-22-9).
               
            
                  
                     Aspergillus niger’ist saadud kitiinglükaani spetsifikatsioon
               
            
                  Massikadu kuivatamisel
               
               
                  ≤ 10 %
               
            
                  Kitiinglükaan
               
               
                  ≥ 90 %
               
            
                  Kitiini ja glükaani suhe
               
               
                  30:70 kuni 60:40
               
            
                  Tuhk
               
               
                  ≤ 3 %
               
            
                  Rasvad
               
               
                  ≤ 1 %
               
            
                  Valgud
               
               
                  ≤ 6 %